《挽德庆涂守二首 其二》
宋代·陈元晋

乡枌生也晚，岭外偶同寅。齿我子侄行，情如兄弟亲。

不嫌同幕辩，要作一州春。满涧多题字，回头更怆神。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。